Diari Oficial de la Generalitat Valenciana


Sumari del DOGV 8834, del 15-06-2020 (2020/4344)

RESOLUCIÓ de 9 de juny de 2020, de la Direcció General de Funció Pública, per la qual s'amplia el termini màxim de resolució del concurs general número 33/2019, per a la provisió de llocs de treball de naturalesa funcionarial d'administració especial del cos A2-16, superior de gestió en acció social, escala A2-16-03, treball social, de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/4344


Data del document
:   09-06-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 9 de juny de 2020, de la Direcció General de Funció Pública, per la qual s'amplia el termini màxim de resolució del concurs general número 33/2019, per a la provisió de llocs de treball de naturalesa funcionarial d'administració especial del cos A2-16, superior de gestió en acció social, escala A2-16-03, treball social, de l'Administració de la Generalitat. [2020/4344]  
Per mitjà de la Resolució de 23 de setembre de 2019, de la Direcció General de Funció Pública, es va convocar un concurs general número 33/2019, per a la provisió de llocs de treball de naturalesa funcionarial d'administració especial del cos A2-16,superior de gestió en acció social, escala A2-16-03, treball social, de l'Administració de la Generalitat. (DOGV 8642, 25.09.2019).  
La base novena del resolc primer de l'esmentada resolució de convocatòria de concurs 45/19 estableix que, en el termini màxim de sis mesos comptats a partir de l'endemà de la publicació de la convocatòria, la Direcció General de Funció Pública dictarà la resolució que aprove la relació definitiva d'adjudicació de llocs i la publicarà en el DOGV.  
  
Segons l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en el termini màxim de sis mesos a comptar de l'endemà de la publicació de la convocatòria, la direcció general competent en matèria de funció pública dictarà la resolució que aprove la relació definitiva d'adjudicació de llocs i la publicarà en el Diari Oficial de la Generalitat Valenciana, i que aquesta publicació servirà de notificació a les persones interessades.  
  
D'altra banda, l'article 23 de la Llei 39/2015 disposa que l'òrgan competent per a resoldre un procediment, a proposta, si escau, de l'òrgan instructor o el superior jeràrquic de l'òrgan competent per a resoldre, podrà acordar de manera motivada l'ampliació del termini màxim de resolució i notificació, i que aquest no pot ser superior al que s'estableix per a la tramitació del procediment.  
Mitjançant l'Edicte de 9 de març de 2020, la comissió de valoració va fer públiques les puntuacions dels participants i l'adjudicació provisional del concurs 33/2019, i atorgà un termini de deu dies hàbils a les persones interessades per a presentar les al·legacions que estimaren pertinents.   
El termini per a la resolució del concurs, així com el relatiu a la presentació d'al·legacions, queden suspesos amb data 14 de març de 2020 per la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19. Posteriorment, l'article 9 del Reial decret 537/2020, de 22 de maig, pel qual es prorroga l'estat d'alarma, disposa la represa d'aquests terminis amb efectes de l'1 de juny de 2020. Segons la nota informativa publicada en la pàgina web de la Conselleria de Justícia, interior i Administració Pública pel Servei de Provisió de Llocs en compliment de la disposició quinzena de la Resolució de 8 de maig de 2020 de la consellera de Justícia, Interior i Administració Pública (DOGV 8808, de 11.05.2020), el termini per resoldre el procediment i efectuar l'adjudicació definitiva del concurs finalitza el dia 16 de juny de 2020.   
  
A l'efecte de resoldre les al·legacions presentades en termini i efectuar la corresponent resolució definitiva del concurs, en els termes previstos en l'article 49 del Decret 3/2017, per aconsellar-ho les circumstàncies i no perjudicar els drets de tercers, escau ampliar en tres mesos el termini de resolució de l'esmentada convocatòria 33/2019.   
  
Per tot això, i en ús de les atribucions que confereix a aquesta Direcció General de Funció Pública l'article 76 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc,  
  
  
Primer  
Prorrogar tres mesos el termini per a dictar la resolució que aprove la relació definitiva d'adjudicacions de llocs del concurs general número 33/2019, per a la provisió de llocs de treball de naturalesa funcionarial d'administració especial del cos A2-16, superior de gestió en acció social, escala A2-16-03, treball social, de l'Administració de la Generalitat.  
  
  
Segon  
La present resolució es publicarà en el Diari Oficial de la Generalitat Valenciana, a l'efecte de notificació a les persones interessades.   
  
  
València, 9 de juny de 2020.- El director general de Funció Pública: David Alfonso Jarque.